open-index/open-wikipedia-markdown huggingface dataset:
இராகவேந்திர மடம் (மந்திராலயம்)

[thumb| இராகவேந்திர சுவாமி மடம், [மந்திராலயம் ]]
**இராகவேந்திர மடம்** (*Raghavendra Math*) இராயர் மடம் எனவும் கும்பகோணம் மடம் எனவும் அழைக்கப்படும் இது மூன்று முக்கிய துவைத வேதாந்த மடங்களில் மந்திராலயத்தை மையமாகக் கொண்ட முக்கியமான ஒன்றாகும்.    இந்தியாவின் ஆந்திரப்பிரதேச மாநிலத்தில் கர்நூல் மாவட்டத்தில் துங்கபத்திரை ஆற்றின் கரையில் அமைந்துள்ள மந்திராலயத்தில் இராகவேந்திர மடம் அமைந்துள்ளது. 

இராகவேந்திர மடம், உத்தராதி மடம் மற்றும் வியாசராஜ மடம் ஆகியவை துவைத வேதாந்தத்தின் மூன்று பிரதான  மடங்களாகக் கருதப்படுகின்றன.     இம்மடங்களின தலைவர்களும் அறிஞர்களும் பல நூற்றாண்டுகளாக மத்துவரின் துவைத வேதாந்தத்தின் கொள்கை வடிவமைப்பாளர்களாக இருந்தனர்.  

## வரலாறு
சமசுகிருத அறிஞர் சுரேந்திரநாத் தாசுகுப்தாவின் கூற்றுப்படி, இந்தியாவின் தெற்குப் பகுதியில் துவைதத்தை பரப்புவதற்காக உத்தராதி மடத்திலிருந்து (பிரதான பரம்பரை) கிளைத்த இரண்டு மடங்களில் இம்மடமும் ஒன்றாகும். இதற்கு கும்பகோணம் மடம் என்று பெயரிடப்பட்டது. பின்னர் விஜயேந்திர தீர்த்தருக்குப் பிறகு சுதீந்திர தீர்த்தரால் இம்மடம் விஜயேந்திர மடம் அல்லது விஜயேந்திர சுவாமிகள் என் மாற்றப்பட்டது. கும்பகோணத்தில் சிறிது காலம் தங்கிய பின்னர், அவர் இராமேசுவரம், இராமநாதபுரம், திருவரங்கம், மற்றும் மதுரா  இடங்களுக்கு யாத்திரை மேற்கொண்டதாகத் தெரிகிறது. பின்னர் அவர் மேற்கு நோக்கி உடுப்பி மற்றும் சுப்பிரமணியாவுக்குச் சென்றார். பின்னர் அங்கிருந்து பண்டரிபுரம், கோலாப்பூர் மற்றும் பிஜாப்பூர் ஆகிய இடங்களுக்கும் சென்றார். கோலாப்பூரில், அவர் நீண்ட காலம் தங்கியதாகவும், பிஜாப்பூரில் பல மதமாற்றம் செய்ததாகவும் கூறப்படுகிறது.  அதன் பிறகு அவர் இறுதியில் கும்பகோணத்திற்கு திரும்பினார். 1663 வாக்கில் அவர் மைசூருக்குப் புறப்பட்டார். அங்கு அவர் தொட்ட தேவராய உடையாரிடமிருந்து மானியம் பெற்றார். பின்னர் அவர் மேலும் வடக்கு நோக்கி நகர்ந்து, இறுதியாக ஆந்திராவின் ஆதோனி என்ற இடத்தில் துங்கபத்ரா ஆற்றின் கரையில் உள்ள மந்திராலயம் என்ற கிராமத்தில் குடியேறினார். புனித நதியில் அவர் 1671 இல் சமாதியானார்.  

இம்மடம், பின்னர் இராகவேந்திர தீர்த்தரின் பெயரைக் கொண்டது. 

## குரு பரம்பரை

# மத்துவாச்சாரியர் 
# பத்மநாப தீர்த்தர் 
# நரஹரி தீர்த்ர் 
# மாதவ தீர்த்தர் 
# அக்சோபிய தீர்த்தர் 
# ஜெயதீர்த்தர் 
# வித்யாதிராஜ தீர்த்தர் 
# கவீந்திர தீர்த்தர் 
# வாகீச தீர்த்தர் 
# இராமச்சந்திர தீர்த்தர் 
# விபுதேந்திர தீர்த்தர் 
# ஜிதமித்ர தீர்த்தர் 
# இரகுநந்தனா தீர்த்தர் 
# சுரேந்திர தீர்த்தர் 
# விஜயேந்திர தீர்த்தர் 
# சுதீந்திர தீர்த்தர் 
# இராகவேந்திர தீர்த்தர் 
# யோகீந்திர தீர்த்தர் 
# சூரேந்திர தீர்த்தர் 
# சுமதேந்திர தீர்த்தர் 
# உபேந்திர தீர்த்தர் 
# வதேந்திர தீர்த்தர் 
# வசுதேந்திர தீர்த்தர் 
# வரதேந்திர தீர்த்தர் 
# தீரேந்திர தீர்த்தர் 
# புவனேந்திர தீர்த்தர் 
# சுபோதேந்திர தீர்த்தர் 
# சுஜனேந்திர தீர்த்தர் 
# சுஜ்னனேந்திர தீர்த்தர் 
# சுதர்மேந்திர தீர்த்தர் 
# சுகுனேந்திர தீர்த்தர் 
# சுப்ராஜேந்திர தீர்த்தர் 
# சுக்ருதீந்திர தீர்த்த 
# சுசீலேந்திர தீர்த்தர் 
# சுவிரதேந்திர தீர்த்தர் 
# சுயமீந்திர தீர்த்தர் 
# சுஜயீந்திர தீர்த்தர் 
# சுசமீந்திர தீர்த்தர் 
# சுயதேந்திர தீர்த்தர் 
# சுபுதேந்திர தீர்த்தம் - தற்போதைய தலைவர்

## குறிப்புகள்

## நூலியல்
* 

## வெளி இணைப்புகள்
*Raghavendra Math official website

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பகுப்பு:வைணவ சமயம்
பகுப்பு:கர்நாடக வரலாறு
வியாசராஜ மடம்

**வியாச ராஜ மடம்** (*Vyasaraja Math*)   என்பது  மத்துவாச்சாரியரிலிருந்து, இராசேந்திர தீர்த்தர் மற்றும் அவர்களது சீடர்கள் வழியாக வந்த மூன்று முக்கிய துவைத வேதாந்த மடங்களில் ஒன்றாகும். இம்மடம், உத்திராதி மடம் மற்றும் இராகவேந்திர மடம் ஆகியவற்றுடன், துவைத வேதாந்தத்தின் மூன்று பிரதான மடங்களாகக் கருதப்படுகின்றன. இவை கூட்டாக 'மடத்துராயா' என்று குறிப்பிடப்படுகின்றன.    மடத்தின் தலைவர்களும் பண்டிதர்களும் பல நூற்றாண்டுகளாக மத்துவருக்குப் பிந்தைய துவைத வேதாந்தத்தின் கொள்கைகளை கட்டியமைத்தனர்.

## தற்போதைய தலைவர்
திருப்பதி, இராட்டிரிய சமசுகிருத வித்யாபீடத்தின் முன்னாள் துணைவேந்தர் மகாமகோபாத்யா பேராசிரியர் டி.பிரலதாச்சார்யா, என்பவர் சிறீ வித்யாசிறீசா தீர்த்தர் என்ற பெயருடன் 2017 சூலை 2 ஆம் தேதி  புதிய தலைவராக பொறுப்பேற்றுக் கொண்டார்.

## குறிப்புகள்

## வெளி இணைப்புகள்
* http://www.dvaita.org

பகுப்பு:வைணவ சமயம்
பகுப்பு:கர்நாடக வரலாறு
சுப்ரமண்யா, கர்நாடகா

thumb|சுப்ரமண்யா முதல் சகலேசுபூர் வரை செல்லும் இரயில்
சுப்ரமண்யா (*Subramanya*) என்பது இந்தியாவின் தெற்கு கன்னட மாவட்டத்தில் சுல்லியா வட்டத்தில் அமைந்துள்ள ஒரு கிராமமாகும். குக்கே சுப்ரமண்யர் கோயில் இங்கு அமைந்துள்ளது. இது மங்களூரிலிருந்து சுமார் 105 கிலோமீட்டர் (65 மைல்) தொலைவில் உள்ளது. இது இரயில் மற்றும் சாலை வழியாக இணைக்கப்பட்டுள்ளது. இதற்கு முதலில் "குக்கே பட்டணம்" என்று பெயரிடப்பட்டது.

## யாத்ரீக மையம்
இந்தக் கிராமம் சுப்ரமண்யாவில் உள்ள குக்கே சுப்ரமண்யர் கோயிலுக்கு வருகை தரும் யாத்ரீகர்களுக்கான அணுகுமுறை மற்றும் ஓய்வு இடமாகும். இந்தக் கிராமம் குமாரதாரா ஆற்றால் சூழப்பட்டுள்ளது. குமாரதாராவின் துணை நதியான தர்ப்பன தீர்த்தம் கோயிலுக்குப் பின்னால் பாய்கிறது.

வாசகியும் பிற பாம்புகளும் சுப்பிரமண்ய கடவுளின் கீழ் சுப்ரமண்யத்தில் உள்ள குகைகளில் தஞ்சம் புகுந்தனர் என்பது நம்பிக்கை. இங்கே சுப்ரமண்யரை பாம்பாக வணங்குகிறார்கள்.

## போக்குவரத்து
மங்களூர், பெங்களூர், தர்மஸ்தலா, மைசூர் போன்றவற்றிலிருந்து குக்கே சுப்ரமண்யாவை சாலை வழியாக அடையலாம். பெங்களூரிலிருந்து வரும் பாதை ஹாசனிலிருந்து சக்லேசுபூர் பிரிவு வழியாக இணைக்கப்பட்டுள்ளது. பிசில் காடுகள் வழியாக இதை  அடைய மற்றொரு பாதை உள்ளது. சாலைகள் மிகவும் மோசமாக இருப்பதால் பலர் இந்த வழியைத் தவிர்க்கிறார்கள். இப்போது பிசில் பாதையை  சீரமைப்பதற்கான  திட்டத்தை அரசாங்கம் தொடங்கியுள்ளது. இங்கிருந்தும் பிற இடங்களிலிருந்தும் கர்நாடக போக்குவரத்துக் கழகம் தினசரி பேருந்துகளை இயக்குகிறது. 115 கிலோமீட்டர் (71 மைல்) தொலைவில் உள்ள மங்களூர் சர்வதேச விமான நிலையம் அருகிலுள்ள விமான நிலையமாகும். அருகிலுள்ள ரயில் நிலையம் மங்களூர்-பெங்களூர் ரயில் பாதையில் சுப்ரமண்யா சாலை இரயில் நிலையம் ஆகும். இது குக்கே சுப்ரமண்யாவிலிருந்து 12 கிலோமீட்டர் (7.5 மைல்) தொலைவில் உள்ளது. பெங்களூரு மங்களூரிலிருந்து பயணிகள், விரைவு இரயில் சேவைகள் உள்ளன.

## மேலும் காண்க
* மங்களூர்

## குறிப்புகள்

## வெளி இணைப்புகள்
* "Kukke Subrahmanya Temple" by Mangalore.com http://www.mangalore.com/documents/subramanya.html
* "Subrahmanya" by Templenet.com http://www.templenet.com/Karnataka/subrah.html
* "Kukke Temple" http://www.kukketemple.com/index.html 
*Visit Kukke Subramanya Temple Website

பகுப்பு:கருநாடக மாநிலத்திலுள்ள ஊர்களும் நகரங்களும்
கயாவால் பிராமணர்கள்

**கயாவால் பிராமணர்கள்** (*Gayawal Brahmin*) என்பவர்கள் ஒரு இந்திய இந்து பிராமண துணைப்பிரிவினராவர். பிரம்ம கல்பித்,  கயாவால் பண்டிதர்கள், கயாவால் பாண்டா எனவும் அழைக்கப்படுகின்றனர். இவர்கள் முக்கியமாக இந்திய மாநிலமான பீகாலிருந்து வந்தவர்கள். அதன் உறுப்பினர்கள் மத்வாச்சாரியர் முன்வைத்த துவைதாத்வைதத்தையும், உத்தராதி மடத்தையும் பின்பற்றுபவர்கள் ஆவர். கயையின் பெரிய புனித யாத்திரை மையத்தில் இவர்களின் பிரதான கோயில் அமைந்துள்ளது.

கயையின் நீத்தார் வழிபாடு செய்வதில் இவர்கள் மிகவும் சிறப்பு வாய்ந்த குழுவாக உள்ளனர். இவர்கள் கயையின் பால்கு ஆற்றங்கரையில் **பிண்ட தானம்**, **தர்ப்பணம்** போன்ற நீத்தார் வழிபாடு செய்வது  போன்றச் சடங்குகளின் பாரம்பரிய ஏகபோக உரிமையைக் கொண்டுள்ளனர்.

## சொற்பிறப்பியல்
"கயாவால்" என்ற வார்த்தையின் அர்த்தம் "கயாவில் வசிப்பவர்". என்ப்படும். ஆனால் இது ஒரு குறிப்பிட்ட கயாவால் பிராமண சமூகத்தை குறிக்க மட்டுமே பயன்படுத்தப்படுகிறது.

## குறிப்புகள்

பகுப்பு:பிராமணர்
பகுப்பு:இந்திய இனக்குழுக்கள்
தெய்வத்ன பிராமணர்

**தெய்வத்ன பிராமணர்கள்** (*Daivadnya Brahmins)*  என்பவர்கள் கொங்கணி மக்கள் மற்றும் கொங்கன் மண்டலத்தை பூர்வீகமாகக் கொண்ட இந்து பிராமண சாதிகளின் துணைக்குழுவாகும். முக்கியமாக கோவா, தாமன், கனரா (கடலோர கர்நாடகா), கடலோர மகாராட்டிரா, கேரளா போன்ற பகுதிகளில் வசிக்கின்றனர்.

இவர்கள் அவை பொதுவாக சேத் என்று அழைக்கப்படுகின்றனர். இந்த வார்த்தை சிரேத்தா அல்லது சிரேட்டின் என்ற வார்த்தையின் மறு வடிவமாகும்.

கோவாவில் உள்ள இச்சமூகத்தைச் சேர்ந்த பெரும்பாலான பழைய தலைமுறையினர் தங்களை சேத்தி பாமன் என்று அழைக்கின்றனர். இது சிரேத்தி பிராமணரின் மறு வடிவமாகும். இவர்கள் பெரும்பாலும் சமஸ்கிருதத்தில் சுவர்ணகாரா என்றும் மராத்தியில் சோனார் என்றும் அழைக்கப்படுகின்றனர்.

## குறிப்பிடத்தக்கவர்கள்
* அறப்பணியாளரும், கல்வியாளருமான ஜெகந்நாத் சங்கர்சேத்.

## குறிப்புகள்

## வெளி இணைப்புகள்

*Daivajña Shikshan Mandal
*Daivajña Samaj in Gujarat

பகுப்பு:கொங்கணி மொழி
பகுப்பு:பிராமணர்
பகுப்பு:இந்திய இனக்குழுக்கள்
கோட்டா பிராமணர்கள்

**கோட்டா பிராமணர்கள்** (*Kota Brahmins*) என்பவர்கள் முக்கியமாக இந்திய மாநிலமான கருநாடகாவைச் சேர்ந்த ஒரு இந்து பிராமணத் துணைச் சாதியாகும். இவர்கள் தங்கள் பெயரை தங்கள் சொந்த கிராமமான கோட்டாவிலிருந்து பெறுகிறார்கள். இவர்கள் மற்ற பிராந்திய பேச்சுவழக்குகளிலிருந்து வேறுபட்ட கன்னடதைப் பேசுகிறார்கள். இவர்கள்  முக்கியமாக உடுப்பி மாவட்டத்தின் கோட்டா கிராமங்களில் குவிந்துள்ளனர். இவர்கள் ஸ்மார்த்தப் பாரம்பரியத்தை பின்பற்றுகின்றனர். நரசிம்மர், சாலிகிராமம் அவர்களுக்கு முக்கியமானதாகும். 

இவர்கள் கர்நாடகவின் உடுப்பி மாவட்டத்தில் குந்தாபுரா மற்றும் அதைச் சுற்றியுள்ள பகுதிகள், மங்களூர், பந்த்வால் மற்றும் தெற்கு கன்னட மாவட்டத்தின் புத்தூர் வட்டம் போன்ற பகுதிகளில் பரவியிருக்கின்றனர். முதலில் வட இந்தியாவிலிருந்து கோட்டா (உடுப்பி தாலுகா) மற்றும் அருகிலுள்ள பகுதிகளுக்கு வந்ததாகக் கருதப்படுகிறார்கள். 

## மேலும் காண்க
* கர்நாடக பிராமணர்கள்

## குறிப்புகள்

## வெளி இணைப்புகள்
*Kootabandhu.org
*Boloji.com 

பகுப்பு:பிராமணர்
பகுப்பு:கன்னட மக்கள்
பகுப்பு:கன்னடச் சமூகங்கள்
பகுப்பு:இந்திய இனக்குழுக்கள்
பகுப்பு:கர்நாடக நபர்கள்
பகுப்பு:துளு மக்கள்
கர்நாடக பிராமணர்கள்

**கர்நாடக பிராமணர்கள்** ( *Karnataka Brahmin*) என்பவர்கள் இந்திய மாநிலமான கர்நாடகாவைப் பூர்வீகமாகக் கொண்ட பஞ்ச திராவிட பிராமணச் சமூகங்கள் ஆவர். இவர்கள் கர்நாடகாவில் "கன்னட நாடு" (கன்னடம் பேசும் பகுதி) மற்றும் " துளு நாடு " (துளு பேசும் பகுதி) ஆகிய இடங்களின் அடிப்படையில் இரண்டு துணைப்பிரிவுகளாக வகைப்படுத்தப்பட்டுள்ளன. கன்னட நாட்டு பகுதியைச் சேர்ந்த கர்நாடக பிராமணர்கள் கன்னடம் பேசுவதால், கன்னட பிராமணர்கள் என்று அழைக்கப்படுகின்றனர். அதே நேரத்தில் கர்நாடகாவின் துளு நாடு பகுதியைச் சேர்ந்த கர்நாடக பிராமணர்கள் துளு பேசுகிறார்கள். இவர்கள் துளுவ பிராமணர்கள் என்று அழைக்கப்படுகின்றனர்.

## வகைப்பாடு
இவர்கள் இந்தியாவில் பிராமண சமூகத்தின் பஞ்ச திராவிட பிராமண வகைப்பாட்டின் கீழ் வருகிறார்கள். இவர்கள் மூன்று முக்கிய துணைப்பிரிவுகளாக பிரிக்கப்பட்டுள்ளனர், ஸ்மார்த்தர், மத்வ பிராமணர்கள் மற்றும் சிறீ வைணவர். இவர்களின் ஒவ்வொருவரின் கீழும் பல துணைப்பிரிவுகள் உள்ளன.

## குறிப்புகள்

பகுப்பு:திராவிடர்
பகுப்பு:கன்னட மக்கள்
பகுப்பு:கன்னடச் சமூகங்கள்
பகுப்பு:இந்திய இனக்குழுக்கள்
பகுப்பு:கர்நாடக நபர்கள்
பகுப்பு:துளு மக்கள்
பரி அந்திரேயர் மகளிர் மகா வித்தியாலயம்

**பரி அந்திரேயர் மகளிர் மகா வித்தியாலம்** (St Andrew's Girls College), (சிங்களம்: **ශාන්ත අන්දෲගේ බාලිකා මහා විදුහල**) என்பது இலங்கையில் மத்திய மாகாணத்தில்  அமைந்துள்ள  தேசிய பாடசாலையாகும்.  இப்பாடசாலை கண்டி மாவட்டத்தில் நாவலப்பிட்டிய நகரில் மகாவலி கங்கையின் கிளை ஆற்றுக்கு அருகிலும்,  நாவலப்பிட்டிய காவல் நிலையத்திற்கு அண்மையிலும், நாவலப்பிட்டிய இரயில் நிலையத்திற்கு முன்பாகவும் அமைந்துள்ளது. இப்பாடசாலை நாவலப்பிட்டியில் தொடங்கப்பட்ட முதல் கலவன் பாடசாலையாகும். தற்போது பெண்கள் பாடசாலையாக செயற்படுகின்றது.

## குறிப்புகள்

பகுப்பு:இலங்கையின் தேசிய பாடசாலைகள்
உத்திராதி மடம்

**உத்திராதி மடம்** (*Uttaradi Math*) என்பது மத்துவாச்சாரியரிடமிருந்து, பத்மநாப தீர்த்தர், ஜெயதீர்த்தர் மற்றும்  அவர்களின் சீடர்கள் வழியாக வந்த முதன்மையான துவைத வேதாந்த மடங்களில் ஒன்றாகும்.  இது மத்வ பிராமணர்களிடையே ஒரு முக்கியமான நிறுவனமாகும். மேலும் இது வைணவர்களிடையே ஆழமாக மதிக்கப்படுகிறது.   இது, தென்னிந்தியாவில் உள்ள செயற்கைக்கோள் நிறுவனங்கள் மூலம் மத்வ பாரம்பரியம் மற்றும் துறவற நடவடிக்கைகளை வரலாற்று ரீதியாக ஒருங்கிணைத்து, சமசுகிருத இலக்கியங்களை பாதுகாத்து, துவைதப் படிப்பைத் தொடர்ந்த முக்கிய இந்து துறவற நிறுவனங்களில் ஒன்றாகும். இந்த மடம் ஒரு நூலகமாகவும் வரலாற்று சமசுகிருத கையெழுத்துப் பிரதிகளின் மூலமாகவும் இருந்து வருகிறது.   மற்ற இந்து மடங்களுடன் சேர்ந்து வேதங்களைப் பாதுகாத்தல், மாணவர்கள் மற்றும் பாடல்களுக்கு நிதியளித்தல், சமசுகிருத உதவித்தொகை மற்றும் ஆண்டு மத்துவ ஜெயந்தியைக் கொண்டாடுவதில் தீவிரமாக செயல்பட்டு வருகிறது. தற்போதைய பீடாதிபதி ஆச்சார்ய சத்யாத்மா தீர்த்தர் என்பவராவார். மற்ற மத்வ மடங்களுடன் ஒப்பிடும்போது தென்னிந்தியாவில் உத்தராதி மடத்திற்கு பெரும் பின்தொடர்வுகள் உள்ளன.   மகாராட்டிராவின் தேசஸ்தா மத்துவர்களில் பெரும்பாலோரும்,பீகாரில் உள்ள கயவால் பிராமணர்களின் ஒட்டுமொத்த சமூகமும் இந்த மடத்தைப் பின்பற்றுகிறார்கள்.   

சமசுகிருத அறிஞர் சுரேந்திரநாத் தாசுகுப்தாவின் கூற்றுப்படி, இம்மடம் இரண்டு முறை பிரிக்கப்பட்டது.  மற்றவை வியாசராஜ மடம் மற்றும் இராகவேந்திர மடம் .  இந்த மடம், வியாசராஜ மடத்துடனும், இராகவேந்திர மடதுடனுடனும் சேர்ந்து, துவைத வேதாந்தத்தின் மூன்று பிரதான  நிறுவனங்களாகக் கருதப்படுகின்றன. அவை கூட்டாக மடத்துராயா என்று குறிப்பிடப்படுகின்றன.  மடத்தின் தலைவர்களும் பண்டிதர்களும் பல நூற்றாண்டுகளாக மத்துவருக்குப் பிந்தைய துவைத வேதாந்தத்தின் கொள்கைகளை கட்டியமைத்தனர். 

## சொற்பிறப்பியல்
பாரம்பரியத்தின் படி, "உத்தராதி" என்பது "சம்சாரக் கடலில் இருந்து நம்மைக் காப்பாற்றும் விஷ்ணுவின் " செயலைக் குறிக்கிறது. மேலும் "மடம்"  என்பது  ஆன்மீக ஆய்வுகளுக்கான "ஒரு நிறுவனமாக " அல்லது கோவிலைக் குறிக்கிறது.  இது விஷ்ணு சஹஸ்ரநாமத்தில் விஷ்ணுவின் 494 வது பெயராகும். சமசுகிருத அறிஞர் சர்மா கருத்து தெரிவிக்கையில், "உத்தராதி மடம் ஒரு பிராந்திய பதவியைக் கொண்டுள்ளது. ஏனெனில் அதன்  தலைமையகம் வடகன்னட மாவட்ட கர்நாடகர்களால் ஆக்கிரமிக்கப்பட்டுள்ளது".  

## மேலும் காண்க
* துவைத வேதாந்தம்

## குறிப்புகள்

## நூலியல்
*
*
* 
*
*
*

## வெளி இணைப்புகள்
*  Official Website of Uttaradi Math  
*Satyabodha Swamy Math website
*
*
* Uttaradi Math on dvaita.org
*Uttaradi Math on YouTube
*Sarvajñapīṭha Śrī Uttarādimaṭha guruparaṃpare : Uttarādimaṭhada mūlavr̥ndāvanagaḷa divya darśana / nirdēśana - nirūpaṇe, Śrī Kr̥ṣṇa Kolhārakulakarṇi at Library of Congress
பகுப்பு:வைணவ சமயம்
பகுப்பு:கர்நாடக வரலாறு
பார்சி அஞ்சுமன் கோயில்

**பார்சி அஞ்சுமன் கோயில்** (*Parsi Anjuman Baug*) என்பது தென்னிந்திய மாநிலமான, கேரளத்தின், கோழிக்கோடு மாவட்டதில், கோழிக்கோடு நகரின், எஸ். எம். தெருவில் உள்ள பார்சி மக்களின் நெருப்புக் கோவில் ஆகும். இக்கோயில் 18 ஆம் நூற்றாண்டைச் சேர்ந்தது. 

வணிகம் செய்ய இங்கு வந்த பார்சி சமூகத்தினரால்  இது கட்டப்பட்டது. மலபாரின் வர்த்தகத்திற்கு பெரிதும் பங்களித்த நூற்றுக்கும் மேற்பட்ட பார்சி குடும்பங்கள் கோழிக்கோட்டில் குடியேறின. அவர்கள் கட்டிய கோயிலே, இந்த அஞ்சுமான் பாக் எனப்படும் தீக்கோயிலாகும். இதுவே கேரளத்தில் உள்ள ஒரே பார்சி கோயிலாகும். இந்த கோயில் தற்போது கோழிக்கோட்டில் மீதமுள்ள ஒரே பார்சி குடும்பமான மார்ஷல்களால் பராமரிக்கப்படுகிறது. பெரும்பாலான பார்சிகள் மாநிலத்திலிருந்து புலம்பெயர்ந்து சென்றுவிட்டாலும், இந்தக் கோயில் கோழிக்கோட்டுக்கும் பார்சிகளுக்கும் உள்ள தொடர்புக்கு ஒரு சான்றாகும்.

## குறிப்புகள்

பகுப்பு:கோழிக்கோடு மாவட்டத்திலுள்ள சமய வழிபாட்டுத் தலங்கள்
பகுப்பு:சரத்துஸ்திரம்
சீரம் இன்ஸ்டிடியூட், இந்தியா

**சீரம் இன்ஸ்டிடியூட்** (**Serum Institute of India**) இந்தியாவின் மகாராட்டிரா மாநிலத்தின் புனே நகரத்தில் செயல்படும் நோய்த் தடுப்பூசி மருந்துகள் உள்ளிட்ட நோய் எதிர்ப்பு மருந்துகள் உற்பத்தி செய்யும் தனியார் நிறுவனம் ஆகும்.

இத்தனியார் மருந்து நிறுவனம் சைரஸ் எஸ். பூனாவாலா எனும் பார்சி நபரால் 1966-இல் துவக்கப்பட்டது. இந்நிறுவனம் பூனேவாலே முதலீடு மற்றும் தொழில்கள் குழுமத்தின் துணை நிறுவனம் ஆகும். இந்நிறுவனத்தின் தற்போதைய தலைவர் அதர் பூனேவாலா ஆவார்.

## மேலோட்ட்ப் பார்வை
இந்நிறுவனம் நோய் எதிர்ப்பு மருந்துகள் மற்றும்  நோய்த் தடுப்பூசி மருந்துகள் உற்பத்தி செய்யும் உலகின் பெரிய நிறுவனம் ஆகும். இந்நிறுவனம் ஆண்டுக்கு 130 கோடி (1.3 பில்லியன்)  டோஸ் தடுப்பு மருந்துகள் உற்பத்தி செய்கிறது. இந்நிறுவனம் காச நோய்க்கு காசநோய்த் தடுப்பூசி மருந்து, இளம்பிள்ளை வாதம் நோய்க்கு தடுப்பூசி மருந்து, குழந்தைகளுக்கான தடுப்பூசி மருந்துகள் மற்றும் பாம்பு மற்றும் நாய்க்கடிக்களுக்கான விஷ முறிவு மருந்துகள் உற்பத்தி செய்கிறது.

2009-இல் இந்நிறுவனம் எச்1.என்1 சளிக்காய்ச்சல் எனப்படும் பன்றிக்காய்ச்சலுக்கான மருந்தை உற்பத்தி செய்கிறது.

2016-இல் ஐக்கிய அமெரிக்காவின் மசாசூட்ஸ் மருத்துவப் பள்ளியின் ஆதரவுடன் இணைந்து, பாம்பு மற்றும் நாய்க்கடிகளுக்கு, வெகு விரைவில் நஞ்சு முறிவு மருந்தை கண்டுபிடித்தனர்.

## கொரானா வைரஸ் தடுப்பு மருந்து
2020-இல் இந்நிறுவனம் ஆக்ஸ்போர்டு பல்கலைகழகத்துடன் கூட்டாக, அஸ்டிரா ஜெனிக்கா நிறுவனத்துடன் (AstraZeneca) இணைந்து **ChAdOx1 nCoV-19** எனும் பெயரில் கொரானா வைரஸ் தடுப்பு மருந்தை கண்டுபிடிக்க ஆய்வு செய்து வருகிறது.

இந்நிறுவனம் 10 கோடி (100 மில்லியன்) கொரானா தடுப்பு மருந்து டோஸ்களை இந்தியா மற்றும் பிற வளரும் நாடுகளுக்கும் வழங்குவதாக அறிவித்துள்ளது.. ஒரு டோஸ் கொரானா வைரஸ் தடுப்பு மருந்து ரூபாய் 225-க்கு விற்பனை செய்யப்படும் என இந்நிறுவனம் அறிவித்துள்ளது.

## மேற்கோள்கள்

## வெளி இணைப்புகள்
* சீரம் இன்ஸ்டிடியூட்டின் அதிகாரப் பூர்வ இணையதளம் 

*
பகுப்பு:புனே
பகுப்பு:புனே மாவட்டம்
பகுப்பு:இந்திய மருந்து நிறுவனங்கள்
பகுப்பு:ஆய்வு நிறுவனங்கள்
பிசாரிக்காவு கோவில்

**பிஷாரிக்காவு** **கோயில்** (*പിഷാരിക്കാവ്‌ ക്ഷേത്രം*) என்பது தென்னிந்தியாவின், கேரளத்தின், வடக்கு மலபார் பகுதியில்,  கோழிக்கோடு மாவட்டத்தில், கொயிலாண்டி என்ற ஊரில் உள்ள ஒரு கோயிலாகும். இந்த இடம் கோழிக்கோடில் இருந்து கோழிக்கோடு நெடுஞ்சாலையில் சுமார் 30 கிலோ மீட்டர் தொலைவில் உள்ளது. கோயிலாண்டி என்ற இடத்தில் இக்கோவிலுக்கு மிகவும் அருகில் உள்ள தொடருந்து நிலையம் அமைந்துள்ளது.

## கோவில் பற்றிய
மார்தாண்டா வர்மருக்கு எதிரான சதிக்குப் பின்னர் " எட்டுவெட்டில் " குடும்பத்தின் எஞ்சிய உறுப்பினர்கள் பல நூற்றாண்டுகளுக்கு முன்னர் கோழிக்கோடு மாவட்டத்தில் இன்றைய கொய்லாண்டிக்கு அருகிலுள்ள கொல்லம் என்ற கிராமத்தில் குடியேறினர். இந்த குடும்ப உறுப்பினர்களில் ஒருவர் பத்ரகாளியை நோக்கி  தவம்புரிந்தார். ஒரு நாள் இரவு ஸ்ரீ போர்க்காளி (எட்டுவீட்டில் பில்லாவின் குல தெய்வம்) அவரது கனவில் தோன்றி அவருக்கு "நந்தகம்" என்ற மிகச் சிறந்த வாளைக் கொடுத்து, இந்த வாளின் வடிவத்தில் அவளை வழிபடச் சொன்னாள். மேலும் அவரது  எல்லா வேண்டுதல்களும் நிறைவேறும் என்றும் அவரது சொந்த ஊருக்குச் செல்லும்படியும் கூறினாள். அவர் மீண்டும் தனது சொந்த ஊருக்குச் சென்று ஒரு கோயில் கட்டி நந்தகம் வாளை வழிபடத் தொடங்கினார். தாய் பத்ரகாளியின் அருளால் குடும்பம் மிகவும் செல்வம்மிக்கதாகவும் செல்வாக்குமிக்கதாகவும் மாறியது. அவர்கள் கோழிக்கோடு சமூத்திரி-மன்னரிடமிருந்து பணத்துக்கு நிலத்தை வாங்கிக் கொண்டு, அங்கே தங்கள் குடும்பத்தினருடன் குடியேறினர். அந்த இடத்தில் ஒரு அழகிய கோவிலைக் கட்டி, நந்தகம் வாளை வழிபட்டுவந்தனர்.  கிசியில், வாழயில், எலெயடுத்து, எச்சரதில், புனதில், நானோத்து, முண்டக்கல், ஈரோத்து ஆகிய குடும்பங்கள் தெற்கிலிருந்து வந்தன என்று நம்பப்படுகிறது. இவர்களை பூர்வீக மக்கள் அந்த நேரத்தில் "வியாபரி" என்று அழைத்தனர். பிற்காலத்தில் பேச்சுவழக்கில் "ராவாரி" என்று மருவியது. இந்தச் சமூகத்தினர் இப்போது கூட உள்ளனர். மேலும்  "காளியாட்டம்" என்ற விழாவை நடத்தும் சிறப்பு உரிமைகள் இவர்களிடமே உள்ளன.

## பிஷாரிகாவின் முக்கிய திருவிழாக்கள்
பிஷாரிகாவு கோயிலின் ஆண்டு விழா மலையாள மாதமான "மீனம்" மாதத்தில் கொண்டாடப்படுகிறது. திருவிழாவானது  8 நாட்கள் விமர்ச்சையாக கொண்டாடப்படுகிறது. 7 வது நாள் "வலிய விளக்கு" என்றும், 8 வது நாள் "காளியாட்டம்" என்றும் கொண்டாடப்படுகிறது. தெய்வீக நந்தகம் வாள் கோயிலைச் சுற்றி ஊர்வலமாக 7 மற்றும் 8 ஆம் தேதிகளில் அலங்கரிக்கப்பட்ட பெண் யானை மீது ஊர்வலமாக கொண்டுவரப்படுகிறது. நவராத்திரியும் கோயிலில் சிறப்பாகக் கொண்டாடப்படுகிறது. .

## குறிப்புகள்

பகுப்பு:கோழிக்கோடு மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
பெருவண்ணாமுழி அணை

**பெருவண்ணாமுழி அணை** (*Peruvannamuzhi Dam*) என்பது தென்னிந்திய மாநிலமான கேரளத்தின், கோழிக்கோடு மாவட்டத்தில், செக்கிட்டிபாற ஊராட்சிக்கு உட்பட்ட பெருவண்ணாமுழியில் குட்டியாடி ஆற்றிக் குறுக்க கட்டபட்ட ஒரு அணையாகும். இது கோழிக்கோடு நகரிலிருந்து 55 கி.மீ தொலைவில் உள்ளது. இது குட்டியாடி நீர்ப்பாசன திட்டத்தின் ஒரு பகுதியாக கட்டப்பட்டது  . 

இந்த அணையின் நீர்த்தேங்கும் பரப்பு சகிட்டத்தாரா மற்றும் கூராச்சுண்டு பஞ்சாயத்துகளில் அமைந்துள்ளது. இது கோழிக்கோடு மாவட்டதில் பிரபலமான சுற்றுலா தலமாகும். மலைப்பகுதியில் உள்ள இந்த அணையில்  விசைப்படகு, துடுப்புப்படகு போன்ற வசதிகள் உள்ளன. இங்கு முதலைப் பண்ணை ஒன்றும் உள்ளது. பெருவண்ணாமுழி வனவிலங்கு சரணாலயம் மலபார் வனவிலங்கு சரணாலயம் என்றும் அழைக்கப்படுகிறது.  இப்பகுதியின் விடுதலைப்போராட்ட வீரரின் நினைவாக இங்கு *ஸ்மரகதோட்டம்* என்ற பெயரிலான பூங்காவை அமைத்துள்ளனர். 

## மின் உற்பத்தி
இந்த அணைநீரைப் பயன்படுத்தி எதிர்காலத்தில், 6 மெகாவாட் மின்சாரம் தயாரிக்க கேரள மின்வாரியம் திட்டமிட்டுள்ளது. ஆண்டு உற்பத்தி 24.7 MU ஆக இருக்கும் என்று எதிர்பார்க்கப்படுகிறது  . 

## போக்குவரத்து
கோழிக்கோடு மாவட்டத்தின் முக்கியமான சுற்றுலாத் தலமான பெருவண்ணாமுழிக்குச் செல்ல, 

பேருந்து வழித்தடம்: கோழிக்கோடு புதிய பேருந்து நிலையத்திலிருந்து பூழிதோடு / பெருவண்ணாமுரி பேருந்து. (55 கி.மீ)  

## படவரிசை

படிமம்:Peruvannamuzhi dam.jpg|


## குறிப்புகள்

பகுப்பு:கோழிக்கோடு மாவட்டத்திலுள்ள அணைகள்
பொன்மேரி சிவன் கோயில்

**பொன்மேரி சிவன் கோவில்** (*Ponmeri Shiva Temple*) என்பது இந்திய மாநிலமான, கேரள மாநிலத்தில்,  கோழிக்கோட்டின், வடகரையில் உள்ள ஒரு பிரபலமான சிவன் கோயிலாகும். 

கோயில்களில் அரிதாக வழிபடப்படும் பிரம்மனுக்கு அமைக்கபட்டுள்ள தனித்துவமான துணை கோயிலும் இருப்பதால் இந்த கோயில் பிரபலமானது.

## வரலாறு மற்றும் தொன்மக்கதை
கி.பி பதினொன்றாம் நூற்றாண்டில், கடத்தநாடு மன்னன்  புகழ்பெற்ற கட்டிடக் கலைஞரான பெருந்தச்சனைக் கொண்டு இந்த மாபெரும், அற்புதமான மகாதேவர் கோயிலைக் கட்ட ஆணையிட்டர். கோயிலின் கருவறை-தனித்துவமானது மேலும் தங்கத்தால் பூசப்பட்ட *கப்பூவுடன்* (கவசம்) கொண்ட பிரம்மாண்டமான சிவலிங்கத்தைக் கொண்டது. கோயில் பற்றிய தொன்மக்கதை என்னவென்றால், ஆட்சியாளருக்கும் கட்டிடக் கலைஞருக்கும் இடையில் ஏறபட்ட சண்டை காரணமாக, கட்டிடக் கலைஞர் கோயில் பணியை முழுமையாக்காமல் விட்டுவிடுகிறார். எனவே கோவில் பணிகள் முழுமையாகாமல் இருக்கிறது. "பொன்மேரியில் செய்த வேலை போல முழுமையற்றது" என மலையாளத்தில் ஒரு பழமொழி உள்ளது. இன்றும் கோயிலின் வெளிப்புற கட்டிடப் பகுதியில் பல்வேறு கலை அம்சங்களை மேம்படுத்தும் பணிகள் நடந்து வருகின்றன. இன்று, கோயில் மறுசீரமைப்பையும், வளர்ச்சிப் பணிகளில் சேத்ர சம்ரகசண சமிதி முதன்மைப் பங்கு வகிக்கிறது. 

## தெய்வங்கள்
கோயிலின் தனித்தன்மை ' மும்மூர்த்தி 'களான - பிரம்மன், விஷ்ணு, சிவன் ஆகியோராவர் உள்ளது ஆகும். முதன்மைத் தெய்வமான சிவனைத் தவிர கூடுதலாக விஷ்ணு, பிரம்மா, பிள்ளையார், பார்வதி, மாலொருபாகன், சூரியபகவான், பூத்தேவர், ஐயப்பன், முருகன், கிருஷ்ணன் போன்ற தெய்வத் திருமேனிகள் கோவில் வளாகத்தில் நிறுவப்பட்டுள்ளன. பொன்மேரி சிவபெருமானை அன்பாக 'தியண்ணூர் அப்பன்' என்று அழைக்கிறார்கள். அருகிலுள்ள கரட் என்னும் ஊரில் ஒரு கிருஷ்ணர் கோயிலும் உள்ளது. 

பகுப்பு:கோழிக்கோடு மாவட்டத்திலுள்ள சிவன் கோயில்கள்
லாரா மோனிகா கோஸ்டா

**லாரா மோனிகா கோஸ்டா** ஒரு இத்தாலிய கிராஃபிக் கலைஞர். லாரா மோனிகா கோஸ்டா செப்டம்பர் 12, 1987 இல் பிறந்தார். அவர் கிராபிக்ஸ் பட்டம் பெற்றார், பின்னர் வெனிஸில் உள்ள நுண்கலை பல்கலைக்கழகத்தில் சேர்ந்தார்.

அச்சு தயாரித்தல், வரைதல், ஓவியம் மற்றும் புகைப்படம் எடுத்தல் உள்ளிட்ட பல்வேறு துறைகளில் பயிற்சியை முடித்தார். அவர் மனித உடலின் ஆய்வை ஆழமாக்குகிறார், மேலும் தனிப்பட்ட ஆராய்ச்சியை வளர்த்துக் கொள்கிறார்.

கிராபிக்ஸ் தொடர்பான சர்வதேச முக்கியத்துவம் வாய்ந்த பல கலை நிகழ்வுகளில் பங்கேற்றுள்ளார்.

## மேற்கோள்கள்
 

பகுப்பு:1987 பிறப்புகள்
இட்ரியம் ஆக்சி புளோரைடு

**இட்ரியம் ஆக்சிபுளோரைடு** (Yttrium oxyfluoride) என்பது YOF என்ற மூலக்கூறு வாய்ப்பாட்டால் விவரிக்கப்படும் ஒரு கனிமச் சேர்மம் ஆகும்.சாதாராண சுற்றுச்சூழல் நிபந்தனைகளில் இது நிறமற்ற திண்மமாகக் காணப்படுகிறது.
## தயாரிப்பு
*இட்ரியம் புளோரைடின் படிகநிலை நீரேற்றை வெற்றிடத்தில் 900 பாகை செல்சியசு வெப்பநிலைக்கு சூடுபடுத்தினால் இட்ரியம் ஆக்சிபுளோரைடு உருவாகிறது.  
:2 * 1/2 →  +  + 2
*இட்ரியம் புளோரைடை 800 பாகை செல்சியசு வெப்பநிலையிலுள்ள மீவெப்ப நீராவியினைக் கொண்டு நீராற்பகுப்புக்கு உட்படுத்தும்போதும்  இட்ரியம் ஆக்சிபுளோரைடு உருவாகிறது. 
:YF3 + H2O → YOF + 2HF

## பண்புகள்
இட்ரியம் ஆக்சிபுளோரைடு நாற்கோண படிகத் திட்டத்தில் a = 0.3910 நானோமீட்டர், c = 0.5431 நானோமீட்டர் என்ற கூடு அளவுகள் கொண்ட நிறமற்ற படிகங்களாக உருவாகிறது. அறுகோண படிகத்திட்டதின்படி a = 0.38727 நானோமீட்டர், c = 1.897 நானோமீட்டர், அணு எண் (Z) = 6.  என்ற கூடு அளவுருக்கள் கொண்ட படிகமாக உருவாகிறது
## பயன்பாடுகள்
நிலையான இட்ரியம் ஆக்சிபுளோரைடு சேர்மம், பிளாஸ்மா செயல்முறை சாதனங்களின் உட்சுவர்களுக்காக பயன்படுத்தப்படுகிறது.

## மேற்கோள்கள்

பகுப்பு:இட்ரியம் சேர்மங்கள் பகுப்பு:ஆக்சிசன் சேர்மங்கள் பகுப்பு:புளோரின் சேர்மங்கள் பகுப்பு:கனிம வேதியியல் சேர்மங்கள்
தேசிய நெடுஞ்சாலை 48 (இந்தியா)

**தேசிய நெடுஞ்சாலை 48**  (*National Highway 48* (NH 48) இந்தியாவின் தலைநகரமான புது தில்லியை அரியானா, இராஜஸ்தான், குஜராத், மகாராஷ்டிரா, கர்நாடகா மாநிலங்கள் வழியாக தமிழ்நாட்டின் சென்னை நகரத்துடன் இணைக்கும் 2,807 கிலோ மீட்டர் (1,744 மைல்) நீளம் கொண்ட தேசிய நெடுஞ்சாலையாகும். 

## காலக்கோடு
இந்த தேசிய நெடுஞ்சாலையின் தமிழ்நாட்டு பிரிவு முன்பு தே.நெ 4 என்று பெயரிடப்பட்டிருந்தது.

## வழித்தடம்
தேசிய நெடுஞ்சாலை 48 கீழ்கண்ட நகரங்கள் வழியாகச் செல்கிறது:
* தில்லி
* குருகிராம்
* ரேவாரி
* பக்ரோட்
* செய்ப்பூர்
* அஜ்மீர்
* ராஜ்சமாந்து 
* உதய்பூர்
* இம்மத்நகர்
* அகமதாபாத் 
* நாடியாத் 
* ஆனந்த்
* வதோதரா 
* பரூச்
* சூரத் 
* நவ்சாரி 
* வல்சாடு
* பால்கர்
* மும்பை 
* தாணே
* புனே
* சாத்தாரா
* கோலாப்பூர்
* பெல்காம்
* தார்வாட் - ஹூப்ளி
* ஆவேரி
* தாவண்கரே 
* சித்ரதுர்கா
* தும்கூர்
* பெங்களூரு 
* கோலார்
* சித்தூர்
* வேலூர்
* ராணிப்பேட்டை
* காஞ்சிபுரம்
* சென்னை

## தேசிய நெடுஞ்சாலை 48- இன் வழிதடங்களுடன் கூடிய வரைபடம்

## விரிவாக்கம்

06 மார்ச் 2019 அன்று பிரதமர் நரேந்திர மோதி தே.நெ 48ன் பகுதிகளான காஞ்சிபுரம், வேலூர் மாவட்டத்திலுள்ள காரியாப்பட்டி - வாலாஜாபாத் இடையேயுள்ள 36கி.மீ நீளத்திற்கு ஆறு வழிச்சாலையாக மேம்படுத்த அடிக்கல் நாட்டினார்.

## மேற்கோள்கள்

## வெளி இணைப்புகள்

* NH 48 on OpenStreetMap

பகுப்பு:தமிழ்நாட்டில் தேசிய நெடுஞ்சாலைகள்
பகுப்பு:இந்திய நெடுஞ்சாலைகள்
பகுப்பு:கருநாடகத்தில் தேசிய நெடுஞ்சாலைகள்
அனிதா சம்பத்

**அனிதா சம்பத்** (*Anitha Sampath*) என்பவர் ஒரு இந்திய செய்தி தொகுப்பாளரும், தமிழ் மொழித் திரைப்படங்களில் நடிக்கும் இந்திய நடிகையும் ஆவார்.

## தொழில்
அனிதா சம்பத் பாலிமர் தொலைக்காட்சி, நியூஸ்7 தமிழ், தமிழன் தொலைக்காட்சி, சன் தொலைக்காட்சி ஆகிய தொலைக்காட்சிகளில் செய்தி தொகுப்பாளராக பணியாற்றியுள்ளார். சன் தொலைக்காட்சியில் காலையில் ஒளிபரப்பப்படும் வணக்கம் தமிழா நிகழ்ச்சியிலும் பணியாற்றியுள்ளார். *[[சர்கார் (2018 திரைப்படம்)|சர்க்கார்]]* (2018), *[[காப்பான்|கப்பன்]]* (2019) ஆகிய திரைப்படங்களில் செய்தி வாசிப்பாளர் பாத்திரத்தில் நடித்தார். 2020 இல் புட் சட்னி யூடியூபில் ஒளிபரப்பிய *எமர்சென்சி* என்ற வலைத் தொடரில் மருத்துவர் பாத்திரத்தில் நடித்தார்.

## தனிப்பட்ட வாழ்க்கை
இவர் பிரபாகரன் என்பவரை 25 ஆகத்து 2019 அன்று  காதல் திருமணம் செய்து கொண்டார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழர்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
மறுகொணரி

[thumb|ஹாம் [வானொலி ஒலிபரப்பு|வானொலி ஏற்பி]]**மறுகொணரி** என்பதை ஆங்கிலத்தில் Repeater  என்கிறோம். தமிழகத்தில் செயல்பட்டுவரும் அனைத்து ஹாம் வானொலிகளும் மறுகொணரியின் உதவியுடனே ஒலிபரப்பி வருகின்றன. அதற்கு காரணம், இவற்றின் துணைகொண்டே, இந்த ஒலிபரப்புகள் நீண்ட தூரம் பயணிக்க முடியும். முதலில் ‘மறுகொணரி’ என்றால் என்ன என்று பார்ப்போம். ஒரு சிலர் இதனை ‘மீளச்செயலி’ என்றும் அழைக்கின்றனர். அதற்குக் காரணம், குறைந்த சக்தியில் ஒலிபரப்பாகும் இந்த ஹாம் வானொலிகளுக்கு, அதிக சக்தியைக் கொடுப்பதால், அதற்கு மீளச்செயலி அல்லது மறுகொணரி என்று அழைக்கப்படுகிறது.  

## தமிழகத்தில் உள்ள மறுகொணரிகள்
**[[பெயர்]]                   [[ஊர்]]                       அலைவரிசை**

VU3SMA       சென்னை                   145.000          +600

VU2MRR       சென்னை                   145.175          +600

VU2MVR       சென்னை                   145.075          +600

VU3VCG       சென்னை                   144.975          +600

VU2MWG      சென்னை                   434.1000       +1600

VU2CBE        கோவை                     144.800          +600

VU2RPT        கோவை                     145.200          +600 (செயல்பாட்டில் இல்லை)

VU2AOT        கோவை                     145.750          -600 (செயல்பாட்டில் இல்லை)

VU2IDR         கும்பகோணம்           144.000          -600   

VU2KOD       கொடைக்கானல்      145.150          -600   

VU2MRR       கொடைக்கானல்      145.775          -600   

VU2MWG      கொடைக்கானல்      434.100          +1600 (செயல்பாட்டில் இல்லை)

VU2LEU        நாகர்கோவில்           145.850          -600   

VU2RYM       இராஜபாளையம்      145.600          -600

VU2TJR         தஞ்சாவூர்                   145.850          -600   

VU2KJO        தூத்துக்குடி                145.675          -600   

VU2VCM       ஏலகிரி                       145.475          -600               

VU2TCD        ஏற்காடு                      145.850          -600   

VU2POC       ஏற்காடு                      434.950          +1600

VU2YCD       ஏற்காடு                      434.950          -1600 

VU2DND       கோத்தகிரி                144.7500       -600

VU2UDT        உடுமலை                   144.9000       -600

VU2IRT          ஊட்டி                         144.9750       -600 (செயல்பாட்டில் இல்லை)

VU2ECS        கீழக்கரை                  144.950          -600

## மேற்கோள்கள்

பகுப்பு:வானொலித் தொழில்நுட்பம்
நிசாரிகளுக்கு எதிரான மங்கோலியர்களின் போர்ப்பயணம்

அசாசின்கள் என்று அழைக்கப்பட்ட அலமுத் கால **நிசாரிகளுக்கு எதிரான மங்கோலியர்களின் போர் பயணம்** 1253 ஆம் ஆண்டு தொடங்கியது. ஈரானின் குவாரசமியப் பேரரசை மங்கோலியப் பேரரசு வென்ற பிறகு மற்றும் ஒரு தொடர்ச்சியான நிசாரி-மங்கோலிய சண்டைகளுக்கு பிறகு இது தொடங்கியது. இந்த போர் பயணமானது மோங்கே கானால் ஆணையிடப்பட்டது. ஹுலாகு கானால் நடத்தப்பட்டது.

## ஆரம்பகால நிசாரி-மங்கோலிய உறவுகள்

1221 ஆம் ஆண்டு நிசாரி தூதுவர்கள் பால்க் நகரில் செங்கிஸ் கானை சந்தித்தனர்.

மங்கோலிய படையெடுப்பின் விளைவாக குவாரசமிய அரசமரபு வீழ்ந்தது. அதற்குப் பிறகு இமாம் அலமுத்தின் மூன்றாம் முகம்மத் தலைமையிலான நிசாரிகள் மற்றும் ஒக்தாயி கான் தலைமையிலான மங்கோலியர்களுக்கு இடையே நேரடி மோதல் தொடங்கியது. அந்த நேரத்தில் மீதமிருந்த பாரசீகத்தை வெல்லும் செயலை ஒக்தாயி கான் அப்போதுதான் தொடங்கியிருந்தார். வெகு விரைவாகவே குமிஸ் பகுதியிலிருந்த தம்கன் நகரத்தை மங்கோலியர்களிடம் நிசாரிகள் இழந்தனர். குவாரசமிய ஷாக்களின்  வீழ்ச்சிக்கு பிறகு அந்த நகரத்தின் கட்டுப்பாட்டை அப்போதுதான் நிசாரிகள் எடுத்திருந்தனர்.

மங்கோலியர்களுக்கு எதிரான கூட்டணியை ஏற்படுத்த நிசாரி இமாம் சீனா, பிரான்ஸ் மற்றும் இங்கிலாந்து ஆகிய நாடுகள் வரை தூது அனுப்பினார். 1238 ஆம் ஆண்டு அவர் மற்றும் அப்பாசிய கலிப் அல்-முசுதன்சிர் ஆகியோர் ஒரு கூட்டு தூதுவ குழுவை பிரான்சின் ஒன்பதாம் லூயிஸ் மற்றும் இங்கிலாந்தின் முதலாம் எட்வர்ட் ஆகிய ஐரோப்பிய மன்னர்களுக்கு, மங்கோலியர்களுக்கு எதிராக ஒரு முஸ்லிம்-கிறித்தவ கூட்டணியை ஏற்படுத்த அனுப்பினர். ஆனால் இம்முயற்சி வெற்றியடையவில்லை. ஐரோப்பிய மன்னர்கள் பிறகு முஸ்லிம்களுக்கு எதிராக மங்கோலியர்களுடன் கூட்டணி அமைத்தனர்.

## உசாத்துணை

பகுப்பு:மங்கோலியப் படையெடுப்புகள்
பகுப்பு:மங்கோலியப் பேரரசின் முற்றுகைகள்
குந்தவை

**குந்தவை** *(Kundavai)* என்பது ஒன்பது மற்றும் பதினொன்றாம் நூற்றாண்டுகளுக்கு இடையில் தென்னிந்தியாவில் வாழ்ந்த பல அரசப் பெண்களின் வரலாற்றுச்சிறப்பு மிகுந்த ஒரு பிரபலமான பெயராகும். குந்தவை என்ற பெயரில் வாழ்ந்து சென்ற சில பெண்கள் பின்வருமாறு:

*மேலைக் கங்க மன்னர் முதலாம் பிருதிவிபதியின் (பொ.ஊ. 853–880)  மகள் குந்தவை என்பவர் ஆவார். அவர் மல்லாதேவாவனின் மகனும் வாரிசுமான பாண இளவரசர் முதலாம் விக்ரமாதித்யனை மணந்தார்.  திருவல்லத்தில் உள்ள சிவன் கோவிலுக்கு இவர் பல கொடைகளை வழங்கினார். 

* அரிஞ்சய சோழன் மணந்த கீழைச் சாளுக்கிய இளவரசியின் பெயர் குந்தவை. அவர் வீமன் குந்தவை என்று குறிப்பிடப்படுகிறார். இவரே சோழ மரபில் அறியப்படும் முதல் குந்தவை.

*சுந்தர சோழன் தன் பெரிய தாயார் மீது கொண்ட அன்பால் தன் மகளுக்கு குந்தவை என்று பெயர் சூட்டுகிறார். அவர்தான் முதலாம் ராசராச சோழனின் அக்காள் குந்தவை பிராட்டியார் வல்லவராயன் வந்தியத்தேவனின் பட்டத்து அரசியாக வாழ்ந்தாரென தஞ்சை கல்வெட்டுகளில் குறிப்பிடப்பட்டுகிறார். இவர் ஆழ்வார் *பராந்தகன் குந்தவை பிராட்டியார், வல்லவரையர் வந்தியத் தேவர் மாதவேவியார், உடையார் பொன் மாளிகையில் துஞ்சிய தேவர் திருமகளார் ஸ்ரீபராந்தகன் குந்தவை பிராட்டியார்* என்று கல்வெட்டுகளிலும், செப்பேடுகளிலும் குறிக்கப்படுகிறார். 

*இராசராச சோழன் தன் அக்காளின் மீதிருந்த அன்பின் காரணமாக தன் மகளுக்கு குந்தவை என்று பெயரிட்டார். இந்த குந்தவையே இராசேந்திர சோழனுக்கு தங்கையும் கீழைச் சாளுக்கிய மன்னர் விமலாதித்தனின் பட்டத்து அரசியான குந்தவை ஆழ்வார். 

* கீழைச் சாளுக்கிய மன்னன் இராசராச நரேந்திரனின் மகளும் முதலாம் குலோத்துங்க சோழனின் தங்கையாக ஒரு குந்தவை என்று குறிக்கப்படுகிறார். இவர் இராசராசன் குந்தவை, பராந்தகன் குந்தவை, ஆழ்வார் குந்தவை என்று கல்வெட்டுகளில் குறிக்கப்படுகிறார்.

## மேற்கோள்கள்

பகுப்பு:சோழ அரசிகள்
காங்கிரஸ் வானொலி

**காங்கிரஸ் வானொலி** (Congress Radio) ஒரு இரகசிய வானொலி நிலையமாக இருந்தது, இது 1942ஆம் ஆண்டு இந்தியாவின் சுதந்திரத்திற்காக பிரித்தானிய இந்திய அரசுக்கு எதிராக காந்தி தொடங்கிய வெள்ளையனே வெளியேறு இயக்கத்தின் போது சுமார் மூன்று மாதங்கள் ஒலிபரப்பானது. காங்கிரஸ் வானொலி, இந்திய தேசிய காங்கிரஸின் அதிகாரப் பூர்வ ஒலிபரப்பாக இருந்தது, தற்போது மும்பை என்று அழைக்கப்படும் பம்பாயிலிருந்து ஒலிபரப்பு செய்யப்பட்டது. இதை ஹாம் ரேடியோ ஆபரேட்டர்களின்  உதவியுடன் இந்தியாவின் மூத்த சுதந்திர போராட்ட வீரர் உசா மேத்தா (1920–2000) அறிவிப்பாளராக செயல்பட்டார். காங்கிரஸ் வானொலியை ஒலிபரப்பு செய்வதற்காக அவரது மற்ற நண்பர்கள் விட்டல்தாஸ் காக்கர், சந்திரகாந்த் ஜாவேரி மற்றும் பாபுபாய் தாக்கர் ஆகியோர் உதவி செய்தனர். தொழில்நுட்ப வல்லுநர்கள் மற்றும் உபகரணங்களை மும்பையின் சிகாகோ வானொலியின் நானிக் மோட்வானே வழங்கினார். ராம் மனோகர் லோஹியா, அச்சியூத்ராவ் பட்வர்தன், புருஷோத்தம் திரிகம்தாஸ் போன்ற பிரபலங்களும் காங்கிரஸ் வானொலியுடன் தொடர்பு கொண்டிருந்தனர்.

ஆகஸ்ட் 14, 1942 அன்று, வெள்ளையனே வெளியேறு இயக்கத்தை ஆரம்பித்த ஒரு வாரத்திற்குள், இரகசிய காங்கிரஸ் வானொலி ஒலிபரப்பைத் தொடங்கியது, டாக்டர் உஷா மேத்தாவின் முதல் அறிவிப்பு இப்படி செய்யப்பட்டது:
"இது காங்கிரஸ் வானொலி, இந்தியாவின் ஏதோவொரிடத்திலிருந்து 42.34 மீட்டர் அலைவரிசையில் (அலைநீளம்) ஒலிபரப்பப்படுகிறது."

## மேற்கோள்கள்

பகுப்பு:இந்திய தேசிய காங்கிரசு
பகுப்பு:இந்திய விடுதலைப் போராட்டம்
தாத்ரா நகர் அவேலி மற்றும் தாமன் தியூ ஆட்சிப் பொறுப்பாளர்கள் பட்டியல்

**தாத்ரா நகர் அவேலி மற்றும் தாமன் தியூ ஆட்சிப் பொறுப்பாளர்கள்**, சனவரி 26, 2020 அன்று தாத்ரா மற்றும் நகர் அவேலி மற்றும் தாமன் தியூ ஆகிய இரண்டு ஒன்றியப் பகுதிகள் ஆனது, தாத்ரா நகர் அவேலி மற்றும் தாமன் தியூ என்று ஒரே ஒன்றியப் பகுதியாக, இணைக்கப்பட்டதைத் தொடர்ந்து உருவாக்கப்பட்டன.

## தாத்ரா நகர் அவேலி மற்றும் தாமன் தியூ ஆட்சிப் பொறுப்பாளர்கள் பட்டியல்

## மேலும் காண்க
* தத்ரா நகர் அவேலி ஆட்சிப் பொறுப்பாளர்கள் பட்டியல்
* டாமன் டையூ ஆட்சிப் பொறுப்பாளர்கள் பட்டியல்

## மேற்கோள்கள்

## வெளி இணைப்புகள்
* http://www.worldstatesmen.org/India_states.html

பகுப்பு:இந்திய மாநில ஆளுநர்கள்
பகுப்பு:இந்திய அரசு அதிகாரிகள்
பாராமதி

**பாராமதி** (**Baramati**) (மராத்தி:बारामती)  இந்தியாவின் மகாராட்டிரா மாநிலத்தின் புனே மாவட்டத்தில் உள்ள பாராமதி தாலுகாவின் நிர்வாகத் தலைமையிட  நகரமும், நகராட்சியும் ஆகும். இந்நகரம் மகாத்மா காந்தி கொலையில் தொடர்புடைய நாத்தூராம் கோட்சே, கோபால் கோட்சே மற்றும் முன்னாள் மகாராட்டிரா மாநில முதலமைச்சர் சரத் பவாரின் சொந்த ஊர் ஆகும். இந்நகரம்  பாகையில், கடல் மட்டத்திலிருந்து 538 மீட்டர் (1765 அடி) உயரத்தில் உள்ளது.

## பொருளாதாரம்
பாராமதி நகரத்தில் நெசவுத் தொழிற்சாலைகள், பால்பண்ணைத் தொழில்கள், உணவு பதப்படுத்தும் தொழிற்சாலைகள், இரும்பாலைகள் மற்றும் பன்னாட்டு தொழில் நிறுவ்னங்கள் உள்ளது.

பாராமதி நகரத்தைச் சுற்றியுள்ள பகுதிகளில் கரும்பு, திராட்சை, சோளம், பருத்தி அதிகம் பயிரிடப்படுகிறது. இங்கு பாயும் நீரா ஆறு மற்றும் கர்கா ஆறுகள் வேளாண்மைக்கு நீர் ஆதாராமாக உள்ளது. இந்நகரத்திற்கு அருகில் சோமேஸ்வர் கூட்டுறவு சர்க்கரை ஆலை, மாலேகான் கூட்டுறவு சர்க்கரை ஆலை மற்றும் சத்திரபதி கூட்டுறவு சர்க்கரை ஆலைகள் உள்ளது. மேலும் இந்நகரத்தில் திராட்ச்சைப் பழங்களிலிருந்து ஒயின் உற்பத்தி செய்யும் தொழிற்சாலைகள் உள்ளது.  மேலும் பியாஜியோ எனும் இத்தாலி நிறுவனம் இவ்வூரில் வெஸ்பா எனும் இருசக்கர மோட்டார் வாகனங்களை தயாரிக்கிறது.  பாராமதி நகரத்திற்கு வெளிப்புறத்தில் 5 கிலோ மீட்டர் தொலைவில் 800 ஹெக்டேர் பரப்பளவில் தொழிற்பேட்டை நிறுவியுள்ளது. இகு  ஆயத்த ஆடைகள் உற்பத்தி செய்யப்படுகிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 25 வார்டுகள் கொண்ட பாராமதி நகராட்சியின் மொத்த மக்கள்தொகை 54,415 ஆகும். அதில் ஆண்கள் 27,643  மற்றும் 26,772  பெண்கள் உள்ளனர். பாலின விகிதம் 1000 ஆண்களுக்கு 968 பெண்கள் வீதம் உள்ளனர். 6 வயதிற்குட்பட்ட குழந்தைகள் ஆக 5684 (10.45%)  உள்ளனர். சராசரி எழுத்தறிவு  90.32% ஆக உள்ளது.  மக்கள்தொகையில் இந்துக்கள் 76.88%, இசுலாமியர் 13.26%, பௌத்தர்கள் 3.21%, சமணர்கள் 5.16%, கிறித்தவர்கள் 1.18% மற்றும் பிறர் 0.31% ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## தட்ப வெப்பம்

## போக்குவரத்து

பாராமதி நகரம் மாவட்டத் தலைமையிடமான புனே பெருநகரத்திலிருந்து 100 கிலோ மீட்டர் தொலைவில் உள்ளது. பாராமதி தொடருந்து நிலையத்திலிருந்து புனே மற்றும் தௌந்து நகரங்களுக்கு நாள் ஒன்றுக்கு 4 பயணியர் வண்டிகள் மட்டும் இயக்கப்படுகிறது.
## படக்காட்சிகள்

File:Market Yard Rd, Baramati..jpg|சந்தைப்பேட்டை ரோடு, பாராமதி 
File:Old Steam engine (Imported by India in Year 1957) at Baramati Railway Station.jpg|பழைய நீராவி எஞ்சின் (1957), பாராமதி தொடருந்து நிலையம்
File:Siddheswar Temple, Baramati.jpg|சித்தேஸ்வரி கோயில், பாராமதி 


## கல்வி
* அரசு மருத்துவக் கல்லூரி, பாரமதி

## மேற்கோள்கள்

 பகுப்பு:புனே மாவட்டத்திலுள்ள ஊர்களும் நகரங்களும்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
மங்களூர் சமையல்

**மங்களூர் சமையல்** (*Mangalorean cuisine*) என்பது மங்களூரின் உணவு வகைகளுக்கு வழங்கப்பட்ட ஒரு கூட்டுப் பெயராகும். இது உடுப்பி போன்ற உணவு வகைகளையும், துளு மக்கள், கவுட சாரஸ்வத் பிராமணர், மங்களூர் கத்தோலிக்கர்கள், துளு மற்றும் கன்னட பிராமணர்கள் மற்றும் பியாரிகள் போன்ற மங்களூர் சமூகங்களின் உணவு வகைகளையும் உள்ளடக்கியது.   

## வகைகள்
மங்களூர் உணவு வகைகள் பெரும்பாலும் தென்னிந்திய உணவு வகைகளால் செல்வாக்குப் பெற்றுள்ளன. பல உணவு வகைகள் இப்பகுதியின் பல்வேறு சமூகங்களுக்கு தனித்துவமானவை. தேங்காய் மற்றும் கறிவேப்பிலை இஞ்சி, பூண்டு மற்றும் மிளகாய் போன்றவை பெரும்பாலான மங்களூர் கறிகளுக்கு பொதுவான பொருட்களாகும். மங்களூர் மீன் கறி துளு நாட்டில் பிரபலமான உணவாகும். நன்கு அறியப்பட்ட துளு உணவுகளில் நீர் தோசை, மசாலா தோசை, நெய் கோழி வறுவல், கோழி சுக்கா, கோரி ரோட்டி (கிரேவியில் நனைத்த உலர் அரிசி செதில்கள்), பங்கூட் புலிமுஞ்சி (காரமான புளிப்பு வெள்ளி-சாம்பல் கானாங்கெளுத்திகள்) ஆகியவை அடங்கும். மங்களூரில் உள்ள துளு சைவ உணவு வகைகள், உடுப்பி உணவு என்றும் அழைக்கப்படுகின்றன. இது மாநிலம் மற்றும் பகுதி முழுவதும் அறியப்படுகிறது மற்றும் விரும்பப்படுகிறது. கோலிபஜ்ஜி என்றும் அழைக்கப்படும் மங்களூர் பஜ்ஜி, மைதா, தயிர், அரிசி மாவு, நறுக்கிய வெங்காயம், கொத்தமல்லி இலைகள், தேங்காய், சீரகம், பச்சை மிளகாய், உப்பு ஆகியவற்றிலிருந்து தயாரிக்கப்படும் பிரபலமான சிற்றுண்டியாகும். 

## அசைவ உணவு
மங்களூர் ஒரு கடலோர நகரம் என்பதால், மீன் பெரும்பாலான மக்களின் பிரதான உணவை உருவாக்குகிறது.  மங்களூர் கத்தோலிக்கர்களின் *சன்னா-துக்ரா மாஸ்* (பன்றி இறைச்சி), முஸ்லிம்களின் ஆட்டிறைச்சி பிரியாணி  போன்றவை நன்கு அறியப்பட்ட உணவுகளாகும். *கப்பாலா*, *சாண்டிஜ்* மற்றும் *புலி முஞ்சி* போன்ற சிற்றுண்டிகள் மங்களூருக்கு தனித்துவமானது. தேங்காயிலிருந்து தயாரிக்கப்படும் *காலி* (கள்ளு) என்ற நாட்டு மதுபானம் பிரபலமானது.  

## மேலும் காண்க

* கவுட சாரஸ்வத் பிராமணர் 
* சிவல்லி 
* பந்த்துகள் 

## குறிப்புகள்

## குறிப்புகள்

பகுப்பு:கர்நாடக சமையல்
தௌந்து

**தௌந்து** (**Daund**) இந்தியாவின் மகாராட்டிரா மாநிலத்தின் புனே மாவட்டம், தௌந்து தாலுகாவின் நிர்வாகத் தலைமையிடம் நகரம் மற்றும் நகராட்சி ஆகும். சென்னையிலிருந்து புனே செல்வதற்கு முன் அமைந்த தௌந்து தொடருந்து நிலையம் பெரியதாகும். தௌந்து நகரம் பீமா ஆற்றின் கரையில் உள்ளது. புனே நகரத்திற்கு கிழக்கில் 82 கிலோ மீட்டர் தொலைவில் தௌந்து நகரம் உள்ளது.

## புவியியல்
தௌந்து நகரம்  பாகையில், தக்காண பீடபூமியின் மேற்கில், கடல் மட்டத்திலிருந்து 514 மீட்டர் உயரத்தில்,  பீமா ஆற்றுக்கு தென்கிழக்கில் அமைந்துள்ளது. இது மேற்கு தொடர்ச்சி மலைக்கு கிழக்கே 80 கி.மீ. தொலைவில் உள்ளது. தௌந்து நகரத்திற்கு தென்கிழக்கில் 25 கிலோ மீட்டர் தொலைவில் உஜ்ஜானி நீர்த்தேக்கம் உள்ளது.

## பொருளாதாரம்
தௌந்து நகரத்திற்கு வெளியே கோதுமை, கரும்பு, ஆரஞ்சு, இனிப்பு எலுமிச்சைப் பழம் பயிரிடப்படுகிறது. மேலும் சர்க்கரைத் தொழிற்சாலைகளும் உள்ளது. தௌந்து நகரத்தில் சிப்லா போன்ற மருந்து உற்பத்தி தொழிற்சாலைகள் அதிகம் கொண்டது.

## போக்குவரத்து

### தொடருந்து நிலையம்

மத்திய இந்தியா, சென்னை, பெங்களூரு, புனே வழியாக மும்பை செல்லும் அனைத்து தொடருந்துகளும் தௌந்து சந்திப்பு தொடருந்து நிலையத்தில் நின்று செல்கின்றன. மேலும் புனேவிலிருந்து அகமத்நகர் செல்லும் தொடருந்துகள் தௌந்து வழியாகச் செல்கின்றன.

புனே புறநகர் ரயில்வேயின் மின்சாரத் தொடருந்துகள், புனேவிலிருந்து தௌந்து வழியாக பாராமதி வரை செல்கிறது

### சாலைகள்
தௌந்து நகரத்திற்கு 9 கிலோ மீட்டர் தொலைவில் தேசிய நெடுஞ்சாலை 9 கடந்து செல்கிறது.

## மேற்கோள்கள்

பகுப்பு:புனே மாவட்டத்திலுள்ள ஊர்களும் நகரங்களும்
பியூட்டின் (மூலக்கூறு)

**பியூட்டின்** (*Butin*) என்பது C15H12O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிளாவனாய்டு வகையைச் சேர்ந்த ஒர் பிளாவனோன் என்று இச்சேர்மம் வகைப்படுத்தப்படுகிறது. வெமோனியா ஆந்தெல்மிண்டிகா  எனப்படும் சூரியகாந்தி குடும்ப தாவரங்களின் விதைகளிலும் தால்பெர்கியா ஓதோரிபெரா   எனப்படும் பூக்கும் தாவர வகை மரங்களிலும் பியூட்டின் காணப்படுகிறது. 
## கிளைகோசைடுகள்
பரவலாகக் காணப்படும் பிடென்சு திரிபார்டிடா எனப்படும் பூக்கும் தாவர இனத்தில் பியூட்டின்-7-ஓ-β-டி-குளுக்கோபைரனோசைடு என்ற கிளைக்கோசைடு மூலக்கூறானது காணப்படுகிறது. .

## மேற்கோள்கள்

பகுப்பு: கேட்டெகால்கள்
துளு பிராமணர்கள்

**துளு பிராமணர்கள்** அல்லது **துளுவ பிராமணர்கள்** துளு நாட்டில் வசிப்பவர்களாவர். இது கேரளா வரை பரவியிருக்கும் பரசுராம சேத்திரத்தின் ஒரு பகுதியாக கருதப்படுகிறது.  இவர்களின் இருப்பை கல்வெட்டுகளின் அடிப்படையில் துல்லியமாகவும் விஞ்ஞான ரீதியாகவும் விளக்க முடியும். ஸ்தானிக துளு பிராமணர்கள் அல்லது துளு பிராமணர்கள் என்றும் அழைக்கப்படும் இவர்கள் துளு நாட்டின் அசல் குடியிருப்பாளர்கள் ஆவர். சில அறிஞர்களின் கூற்றுப்படி, இவர்கள் 5ஆம் நூற்றாண்டு முதல் தென்னிந்தியாவில் வசித்து வருகின்றனர். பின்னர் இவர்கள் கொல்லூரிலிருந்து கப்பினாலேவுக்கும் பின்னர் புட்டூருக்கும் குடிபெயர்ந்தார்கள். 

இவர்கள் பல்வேறு பெயர்களில் வகைப்படுத்தப்படுகிறார்கள்.  புத்திதி, புத்திவந்தனா, பசீடகம், ஐயர், துளு பிராமணர், சைனிகர், தைனிகர், பந்தபந்துலு, அன்னீர் மற்றும் பானீர்.

துளு நாட்டின் பிராமணர்களின் மீதமுள்ள துணைப்பிரிவுகள் இந்தியாவின் பிற பகுதிகளிலிருந்து குடியேறினார்கள். முதல் இடம்பெயர்வு: கி.பி 9 ஆம் நூற்றாண்டின் பிற்பகுதியில் இருந்தது. 

* நம்பூதிரி பிராமணர்கள் 

இரண்டாவது இடம்பெயர்வு: கி.பி 11 ஆம் நூற்றாண்டில் நடந்தது. 

* கொங்கணஸ்த் பிராமணர் 
* கோட்டா பிராமணர்கள் 
* சிவல்லி பிராமணர்கள் 
* தேசஸ்த் பிராமணர்கள் 

## குறிப்புகள்

## வெளி இணைப்புகள்
*Tulunadu
*Tulunadina Itihasadalli Sthanika Brahmanaru
*History of Sthanika Brahmins
*Sthanika Brahmanaru
*Tulunadina Itihasadalli Sthanika Brahmanaru
*STHANIKAS - Their Socio-religious and Economic Role in Karnataka (A. D. 1215-1800)
*Copy Of HISTORICAL IMPORTANCE O 1

பகுப்பு:பிராமணர்
பகுப்பு:இனங்கள்
பகுப்பு:கன்னடச் சமூகங்கள்
அவ்யக பிராமணர்கள்

**அவ்யக பிராமணர்கள்** (*Havyaka Brahmins*) ( அவேகா, அவிகா என்றும் அழைக்கப்படும் இவர்கள் இந்திய மாநிலமான கர்நாடகாவைச் சேர்ந்த இந்து பஞ்ச திராவிட வேத பிராமணர்கள் ஆவர்.  ஆதி சங்கராச்சாரியார் முன்வைத்த அத்வைத தத்துவத்தை இவர்கள் பின்பற்றுகின்றனர். இவர்களில் பெரும்பாலோனோரின்  வம்சாவளியை தெற்கு கன்னட மாவட்டம், வடக்கு கன்னட மாவட்டம், உடுப்பி, குடகு மாவட்டம் அல்லது கர்நாடகாவின் சிமோகா மாவட்டம் மற்றும் கேரளாவின் காசர்கோடு போன்ற புகுதிகளில் காணலாம். 

## மேலும் காண்க

* சிவல்லி பிராமணர்கள் 
* கவுட சாரஸ்வத் பிராமணர் 

## குறிப்புகள்

பகுப்பு:சமூகம்
பகுப்பு:பிராமணர்
பகுப்பு:கன்னடச் சமூகங்கள்
மண்ணூர் மகா சிவன் கோயில்

**மண்ணூர் மகா சிவன் கோயில்** (*Mannur Maha Shiva Temple*) என்பது கேரளத்தின், கோழிக்கோடு நகரிலிருந்து 12 கி.மீ. தொலைவில் அமைந்துள்ள ஒரு சிவன் கோயிலாகும். இக்கோயிலானது, இந்தியாவின் கேரளாவில் உள்ள முல்லப்பள்ளி சாலியம் சாலையில், கடலுண்டி என்னுமிடத்தில் அமைந்துள்ள  சிவனுக்கு அமைக்கப்பட்ட ஓர் இந்துக் கோயிலாகும்.  இக்கோயில் பரசுராமரால் கட்டப்பட்ட 108 சிவன் கோவில்களில் ஒன்றாகும்.

## விபரங்கள்
இந்தக் கோயிலானது திருவன்னூர் சிவன் கோயிலை மாதிரியாகக் கொண்டு கட்டப்பட்டது. இக்கோயிலின் கஜபிருஷ்ட வடிவாக்கப்பாணியானது, இருநூறு ஆண்டுகள் பழமையானது. அன்றாடம் சிவலிங்க பூசையை பரசுராமர் திருவன்னூரில் தொடங்கி மண்ணூர் மகா சிவன் கோயிலில் முடிப்பதாக ஐதீகம் உள்ளது. இதன் தொடர்ச்சியாக இக்கோயிலின் உச்சிகாலப் பூசை சிறப்புவாய்ந்ததாக உள்ளது. ஆண்டுதோறும் மகா சிவராத்திரி விழா இங்கு சிறப்பாகக் கொண்டாடப்பபடுகிறது.

## குறிப்புகள்

பகுப்பு:கோழிக்கோடு மாவட்டத்திலுள்ள சிவன் கோயில்கள்
டகால்ட்டி

**டகால்ட்டி** (*Dagaalty)* என்பது 2020 இல் வெளியான தமிழ் அதிரடி நகைச்சுவைத் திரைப்படம். இதனை எழுதி இயக்கியவர் விஜய் ஆனந்த். இதில் சந்தானம் , ரித்திகா சென் ஆகியோர் முதன்மைக் கதாப்பாத்திரத்தில் நடித்துள்ளனர். ஜனவரி 31, 2020 இல் இந்தத் திரைப்படம் வெளியானது*.*

## விமர்சனம்
டைம்ஸ் ஆஃப் நவ் இந்தத் திரைப்படத்திற்கு 2 புள்ளிகள் வழங்கியுள்ளது.

## மேற்கோள்கள்


## வெளியிணைப்புகள்

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழாக்கம் செய்ய வேண்டியுள்ள கட்டுரைகள்
பகுப்பு:சந்தானம் நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:மனோபாலா நடித்த திரைப்படங்கள்
கர்கடே பிராமணர்கள்

**கர்கடே பிராமணர்கள்** (*Karhaḍe Brahmin*s) கரடா பிராமணர்கள் அல்லது கராத் பிராமணர்கள் என்றும் உச்சரிக்கப்படும் இவர்கள் ஒரு இந்து பிராமண துணை சாதியாவார்கள். முக்கியமாக இவர்கள் இந்திய மாநிலமான மகாராட்டிர மாநிலத்தைச் சேர்ந்தவர்கள். 

## வகைப்பாடு
தேசஸ்த்  மற்றும் கொங்கணஸ்த் பிராமணர்களுடன், கர்கடே பிராமணர்களும் மகாராடிடிர பிராமணர்கள் என்று குறிப்பிடப்படுகிறார்கள்.     

### வேதம் மற்றும் வேதாந்தத்தை அடிப்படையாகக் கொண்டது
இவர்கள் அடிப்படையில் ஆசுவலாயன சூத்திரத்தைப் பின்பற்றும் இருக்கு வேதபிராமணர்களாவர். இ வர்கள் பின்பற்றும் வேதாந்தத்தின் அடிப்படையில் இரண்டு குழுக்களாகப் பிரிக்கப்பட்டுள்ளனர். அவற்றில் முதலாவது ஆதிசங்கரரின் அத்வைத வேதாந்தத்தைப் பின்பற்றுகிறார்கள். இரண்டாவதாக மத்வாச்சாரியரின் துவைத வேதாந்தத்தைப் பின்பற்றுகிறார்கள். இவர்களில் பெரும்பான்மையானவர்கள் ஸ்மார்த்தர்கள் ஆவர். அவர்களில் சிறிய பிரிவினரே மத்வ பிராமணர்கள். தேசஸ்த் பிராமணர்களைப் போலவே, பாரம்பரியமாக இவர்களும் தங்களுக்குள் கலப்புத் திருமணங்களை அனுமதித்தனர்.  

### பிரிவுகள்
இவர்கள் மூன்று பிரிவுகளாக உள்ளனர் - கர்கடே ( தேசஸ்த்திலிருந்து ), பாத்யே  மற்றும் பட் பிரபு. பாத்யேக்கள் இன்றைய கோவா மாநிலத்தைச் சேர்ந்தவர்கள்.  

## கலாச்சாரம்
பாரம்பரியமாக, இவர்கள் இந்து கோவிலிலும் பிற சமூகங்களுக்கும் மத சேவைகளை வழங்கிய பூசாரிகளின் சமூகமாகும்.

### மொழி
மகாராட்டிராவில் உள்ள பெரும்பாலான கர்கடே பிராமணர்களின் தாய்மொழி மராத்தியாகும் .  

### உணவு முறை
இவர்கள் பொதுவாக சைவ உணவு முறையைப் பின்பற்றுகிறார்கள்.  

## மேலும் காண்க

* தேசஸ்த் பிராமணர் 
* கொங்கணஸ்த் பிராமணர் 
* மராத்தி மக்கள் 

## குறிப்புகள்

## நூலியல்
*

பகுப்பு:பிராமணர்
மிசுக்கால் பள்ளிவாசல்

**மிஸ்கால் பள்ளிவாசல்** ( மலையாளம் : മിശ്കാൽ പള്ളി, *Mishkal Mosque* இது *Mithqal Mosque*  என்றும் உச்சரிக்கப்படுகிறது) என்பது தென்னிந்தியாவின், கேரளத்தின்,  மலபார் கடற்கரையில் கோழிக்கோட்டில் அமைந்துள்ள ஒரு இடைக்கால பள்ளிவாசல் ஆகும். இது, கேரளத்தில் எஞ்சியிருக்கும் சில இடைக்கால பள்ளிவாசல்களில் ஒன்றாகவும், ஒரு முக்கிய, கலாச்சார வரலாற்று, கட்டடக்கலை நினைவுச்சின்னமாகவும் கருதப்படுகிறது. . 

இந்த பள்ளிவாசல் 14 ஆம் நூற்றாண்டில் கப்பல் உரிமையாளரும், வணிகருமான மிஸ்கால் என்ற முஸ்லீமால் கட்டபட்டது.   1340 களில் கோழிக்கோட்டில் வணிகம் செய்துவந்த மிஸ்கால் - "இந்தியா, சீனா, யேமன், பாரசீகம் போன்றவற்றுடன் வர்த்தகம்" செய்து "பெரும் செல்வத்தையும்"  கப்பலையும் கொண்டிருந்தார்.  நகுடாக்கள் என்று அழைக்கப்படும் கப்பல் உரிமையாளர்கள் இடைக்கால இந்தியப் பெருங்கடலோடிகளாக உலகின் பணக்கார வணிகர்களாவர்.  

கோழிக்கோட்டில் தெக்கேபுரம் கடற்கரையின் ஒரு பகுதியான குட்டிச்சிறா பகுதியில் மிஸ்கால் பள்ளிவாசல் அமைந்துள்ளது. 
thumb| பள்ளிவசலின் மற்றொரு தோற்றம்
1510 ஆம் ஆண்டில், கோழிகோடு மீது போர்த்துகீசியர் தாக்குதல் நடத்தியபோது பள்ளிவாசலின் ஒரு பகுதி எரிக்கப்பட்டது. மசூதியின் மேல் தளங்கள் அந்த சேதங்களின் எச்சங்கள் இன்றும் உள்ளன.   மிஸ்கால் பள்ளிவாசல் குறித்து நான்கைந்து செவிவழிக் கதைகள் உள்ளன. இது 1510 எரிக்கபட்ட  பின்னர் 1578/79    கேரளத்தில் இதைபோன்ற இடைக்கால பள்ளிவாசல்களில் பொதுவாக, இதுபோன்றே குவிமாடங்கள்,  மினார்கள் இல்லாமல்  மரங்களை அதிக அளவில் பயன்படுத்தி கட்டபட்டுள்ளன. 

இந்த பள்ளிவாசலை ஒட்டி குட்டிச்சிறா குளம் என்று அழைக்கப்படும் ஒரு பெரிய குளம் உள்ளது. நான்கு அடுக்குகள் கொண்ட இந்த பள்ளிவாசல் கட்டடத்தில் 47 கதவுகள், 24 செதுக்க வேலைப்பாடுகள் கொண்ட தூண்கள்.  400 பேர் தங்கக்கூடிய ஒரு பெரிய தொழுகை மண்டபம் போன்றவை உள்ளன. பிரார்த்தனை மண்டபம் நன்கு காற்றோட்டமாகவும், அழகிய மர வேலைப்பாடுகளுடன் உள்ளது. 

## குறிப்புகள்

## வெளி இணைப்புகள்

* ''தென்னிந்தியாவின் முஸ்லீம் கட்டிடக்கலை'' (மெஹர்தாத் ஷோகூஹி) ரூட்லெட்ஜ், 2011 
பகுப்பு:கோழிக்கோடு மாவட்டத்திலுள்ள சமய வழிபாட்டுத் தலங்கள்
பகுப்பு:கேரளத்தில் உள்ள பள்ளிவாசல்கள்
பகுப்பு:Coordinates on Wikidata
முசுந்தி பள்ளிவாசல்

வலது|thumb|325x325px|முசுந்தி கல்வெட்டு. இடது பகுதியில் வட்டெழுத்து எழுத்துக்களும் (பழைய மலையாளம்), வலது பகுதியில் அரபு எழுத்துக்களும் உள்ளன**முசுந்தி பள்ளி** ( மலையாளம் : മുച്ചുന്തിപ്പള്ളി, *Muchundi Mosque, Muccunti Palli, முன்னர் Muchiyan/Machinde/Muchandi Palli*  ) என்பது இந்திய மாநிலமான கேரள மாநிலத்தின் கோழிக்கோடு  நகரின் குட்டிச்சிறாவில் அமைந்துள்ள ஒரு பள்ளிவாசல் ஆகும். குட்டிச்சிறா என்பது கோழிக்கோடு நகரில் இடைக்கால முஸ்லீம் குடியிருப்பாகும். இது மிஸ்கல் பள்ளிவாசல், குட்டிச்சிறா குளம் மற்றும் குட்டிச்சிறா ஜும்ஆ மசூதி ஆகியவற்றிற்கு தெற்கே அமைந்துள்ளது. இந்த பள்ளிவாசலில் ஜும்ஆ தொழுகையை நடத்துவதில்லை - வெள்ளிக்கிழமை சிறப்பு நண்பகல் சேவையில், போதிய நேரமுள்ள வயது வந்த, ஆண், முஸ்லிம்கள் அனைவரும் கலந்து கொள்ள வேண்டிய கட்டாயம் உள்ளது. 

தற்போதைய இந்த பள்ளிவாசலின் அமைப்பானது கேரள கட்டிடக்கலை பாணியில், மினார்கள், குவிமாடங்கள் அல்லது வளைவுகள் இல்லாமல் கட்டப்பட்டுள்ளது. பள்ளிவாசலின் விதானத்தில் குர்ஆன் வசனங்களின் விரிவாக எழுதப்பட்டுள்ளன. அதன் பக்கத்தில் பூச் செதுக்கல்களால் அழகூட்டபட்டுள்ளது.   

முசுந்தி பள்ளிவாசலில்  கி.பி 13 ஆம் நூற்றாண்டய பழங் கல்வெட்டு உள்ளது.  கேரள முஸ்லிம்களுக்கு  இந்து மன்னரான (கோழிகோட்டின் சாமுத்திரிகள்) பள்ளிவாசலுக்கு இடம் வழங்கிய ஓரே ஆவணப் பதிவு இந்த கல்வெட்டு ஆகும்.   

## குறிப்புகள்

பகுப்பு:கோழிக்கோடு மாவட்டத்திலுள்ள சமய வழிபாட்டுத் தலங்கள்
பகுப்பு:கேரளத்தில் உள்ள பள்ளிவாசல்கள்
பகுப்பு:Coordinates on Wikidata
சமீர் ஆர்.தாசு

**சமீர் ஆர்.தாசு** (*Samir R. Das*) ஓர் இந்திய - அமெரிக்கர் ஆவார். இவர் அமெரிக்காவில் உள்ள சுடானி புரூக் பல்கலைகழகத்தில் பேராசிரியராக பணிபுரிகின்றார். ஜாதவ்பூர் பல்கலைக்கழகம் மற்றும் இந்திய அறிவியல் நிறுவனத்தில் தாசு கல்வி கற்றார். மேலும், இவர் கல்கத்தாவில் உள்ள இந்தியப் புள்ளியியல் நிறுவனத்தைச் சேர்ந்தவரும் ஆவார். சியார்சியா தொழில்நுட்பப் பயிலகத்தில் தாசு முனைவர் பட்டம் பெற்றார். முன்னதாக சான் அண்டோனியோவில் உள்ள டெக்சாசு பல்கலைக்கழகம் மற்றும் சின்சினாட்டி பல்கலைக்கழகம் போன்ற பயிலகங்களில் இவர் ஆசிரியராகப் பணியாற்றியுள்ளார். அங்கே இவர் கணினி அறிவியலில் குறிப்பாக கம்பியற்ற வலையமாக்கப் பிரிவில் ஆராய்ச்சியை மேற்கொண்டார். 2017 ஆம் ஆண்டு நிலவரப்படி இவரது ஆராய்ச்சியான தற்காலிக தேவை திசையன் (AODV) 26,000 என்ற எண்ணிக்கைக்கும் மேற்கோள் காட்டப்பட்டுள்ளன. தாசின் பல ஆராய்ச்சிப் படைப்புகள் மிகவும் அதிக அளவில் மேற்கோள்களாகக் காட்டப்பட்டு இவருக்கு 54 என்ற எச்-குறியீட்டை பெற்று அளித்துள்ளன.

## சான்றுகள்


பகுப்பு:வாழும் மக்கள்
பகுப்பு:இருபதாம் நூற்றாண்டு பிறப்புகள்
பகுப்பு:அமெரிக்கக் கணினி அறிவியலாளர்கள்